SHBA: Ekonomistët mbi marrëveshjen për borxhin
Dy economistë të lartë mbështesin marrjen e masave të vështira që do të japin rezultate afatgjata.
Dy economistë të njohur amerikanë thonë se një marrëveshje për uljen e borxhit publik për të shmangur katastrofën fiskale do t’i jepte shtytje pozitive ekonomisë së vendit, por vetëm nëse zgjidh shqetësimet e mëdha fiskale të vendit. Korrespondenti Michael Bowman njofton se analistët dëshmuan para Komisionit të Përbashkët Ekonomik, të përbërë nga deputetë të të dyja Dhomave të Kongresit: Ekonomisti i firmës Moody’s Analytics Mark Zandi thotë se toni dramatik dhe pasiguria që po shoqëron negociatat për borxhin, po e dëmton rimëkëmbjen e brishtë ekonomike. Ai ka një mesazh të thjeshtë për ligjvënësit: Zoti Zandi thotë se arritja e një marrëveshjeje do t’i jepte fuqi lokomotivës ekonomike. Të njëjtin mendim ka ekonomisti Kevin Hassett, i cili punonte si këshilltar i ish-kandidatit presidencial Mitt Romney: Presidenti Barack Obama dhe republikanët në Kongres nuk kanë arritur t’i kapërcejnë mospajtimet partiake për politikat fiskale dhe shkurtimet buxhetore që parashikon paketa për reduktimin e borxhit. Mark Zandi thotë se nëse duhet të zgjedhim mes dy opsioneve – nga njëra anë një paketë të dobët që nuk zgjidh problemet madhore, dhe nga ana tjetër të lejohet që vendit të përfshihet nga katastrofa fiskale, ai preferon katastrofën fiskale: Skadimi i afatit nënkupton aktivizimin automatik të shkurtimeve buxhetore dhe rritje taksash, deri në momentin kur të gjendet një zgjidhje më e mirë. Masa të tilla do të ishin një goditje për ekonominë amerikane, por zoti Zandi thotë se një masë e tillë do të ishte me vlerë nëse sjell vullnetin e nevojshëm politik në Uashington për të ndrequr problemet fiskale që rëndojnë mbi Amerikën prej kohësh. Kevin Hassett argumenton në linja të ngjashme për zgjidhjen e problemit të nivelit tavan të borxhit, që duhet rritur brenda pak javësh. Presidenti Obama është shprehur se nuk dëshiron që Amerika të përfshihet nga katastrofa fiskale. Por Shtëpia e Bardhë thotë se katastrofa fiskale mbetet një skenar i mundshëm, nëse dështojnë negociatat për borxhin. Deficiti vjetor federal është mbi 1 triolion dollar dhe borxhi publik i Shteteve të Bashkuara është mbi 16 trilionë dollarë.